Príloha

Prehľad odporúčaní adresovaných Slovenskej republike v rámci 2. kola univerzálneho periodického hodnotenia Rady OSN pre ľudské práva (2014)

Medzinárodné záväzky 
1. Prehodnotiť ratifikáciu Opčného protokolu k Dohovoru proti mučeniu (OP-CAT) (Dánsko);
2. Ratifikovať Opčný protokol k Dohovoru proti mučeniu (OP-CAT) (Estónsko) (Maďarsko);
3. Ratifikovať Medzinárodný dohovor na ochranu všetkých osôb pred nedobrovoľným zmiznutím (CPED) a Opčný protokol k Dohovoru proti mučeniu (OP-CAT) (Tunisko) (Čile);
4. Pokračovať v úsilí o dosiahnutie ratifikácie Medzinárodného dohovoru na ochranu všetkých osôb pred nedobrovoľným zmiznutím (CPED) a akceptovať pôsobnosť Výboru pre nedobrovoľné zmiznutia (Argentína);  
5. Urýchlene ratifikovať Medzinárodný dohovor na ochranu všetkých osôb pred nedobrovoľným zmiznutím (CPED) (Belgicko);
6. Zvážiť, či sa stať zmluvnou stranou Medzinárodného dohovoru o ochrane práv všetkých migrujúcich pracovníkov a členov ich rodín (ICRMW) a Opčného protokolu k Dohovoru proti mučeniu (Azerbajdžan); - odmietnuté z dôvodu, že ICRMW nerozlišuje medzi legálnym a nelegálnym pobytom osôb na území krajiny. 
7. Ratifikovať Medzinárodný dohovor o ochrane práv všetkých migrujúcich pracovníkov a členov ich rodín (ICRMW) (Alžírsko) (Egypt); - odmietnuté z dôvodu, že ICRMW nerozlišuje medzi legálnym a nelegálnym pobytom osôb na území krajiny.
8. Zvážiť možnosť ratifikácie Medzinárodného dohovoru o ochrane práv všetkých migrujúcich pracovníkov a členov ich rodín (ICRMW) (Ekvádor); - odmietnuté z dôvodu, že ICRMW nerozlišuje medzi legálnym a nelegálnym pobytom osôb na území krajiny.
9. Prijať ďalšie kroky v oblasti ochrany práv migrantov a zvážiť ratifikáciu Medzinárodného dohovoru o ochrane práv všetkých migrujúcich pracovníkov a členov ich rodín (ICRMW) a Dohovoru Medzinárodnej organizácie práce (ILO) č. 189 (Filipíny); - odmietnuté z dôvodu, že ICRMW nerozlišuje medzi legálnym a nelegálnym pobytom osôb na území krajiny.
10. Ratifikovať Dohovory Medzinárodnej organizácie práce (ILO) č. 169 a 189 (Venezuela); - odmietnuté z dôvodu, že ratifikáciou uvedených dohovorov by SR na seba prevzala záväzky nad rámec aktuálnej vnútroštátnej úpravy, ktorú považuje za dostatočnú.
11. Ratifikovať tie medzinárodné zmluvy, ktoré SR ešte  neratifikovala (Pobrežie Slonoviny); 

Inštitucionálny rámec ochrany ľudských práv 
12. Pozitívne odpovedať a reagovať na budúce výzvy a odporúčania ombudsmanky, predovšetkým pokiaľ ide o  situáciu Rómov (Slovinsko);  
13. Implementovať odporúčania uvedené v mimoriadnej správe Úradu ombudsmanky týkajúce sa sťažností v oblasti ľudských práv v prístupe k vzdelaniu, procedurálnych záruk pri búraní nelegálnych obydlí a správania polície (Kanada);   
14. Prijať všetky nevyhnutné kroky na zabezpečenie plnej efektívnosti a nezávislosti národnej inštitúcie pre ľudské práva v súlade s Parížskymi princípmi (Francúzsko); / Prijať náležité opatrenia, aby národná inštitúcia pre ľudské práva fungovala v súlade s Parížskymi princípmi (India); / Prijať ďalšie kroky, aby národná inštitúcia pre ľudské práva vyhovovala  Parížskym princípom (Filipíny); / Pokračovať v úsilí  vytvoriť nezávislú národnú inštitúciu pre ľudské práva v súlade s Parížskymi princípmi (Pakistan); / Uskutočniť nevyhnutné kroky, aby národná inštitúcia bola plne v súlade s Parížskymi princípmi (Maroko); / Prijať nevyhnutné opatrenia, aby sa posilnila nezávislosť a mandát Slovenského národného strediska pre ľudské práva a zabezpečil súlad s Parížskymi princípmi (Mexiko); / Posilniť nezávislosť a mandát Slovenského národného strediska pre ľudské práva, aby mohlo pôsobiť v súlade s Parížskymi princípmi (Malajzia);     
15. Zosúladiť národné stredisko pre ľudské práva s  princípmi týkajúcimi sa statusu národných inštitúcií na podporu a ochranu ľudských práv (Turkmenistan); 
16. Naďalej pracovať na založení národnej inštitúcie pre ľudské práva v súlade s Parížskymi princípmi, berúc do úvahy aj  odporúčania zmluvných orgánov týkajúcich sa tejto oblasti (Guatemala); 
17. Pokračovať v snahe o opätovnú akreditáciu Slovenského národného strediska pre ľudské práva ako národnej inštitúcie pre ľudské práva v súlade s Parížskymi princípmi (Alžírsko);
18. Posilniť nezávislosť a mandát Slovenského národného strediska pre ľudské práva, aby fungovalo v súlade s Parížskymi princípmi a dostalo nevyhnutné prostriedky (Tunisko); 
19. Posilniť nezávislosť a mandát národnej inštitúcie pre ľudské práva, poskytnúť jej primerané finančné a ľudské zdroje a pomôcť jej tak plniť normy požadované Parížskymi princípmi (Írsko); 
20. Prideliť primerané prostriedky Úradu ombudsmanky na uľahčenie rovnakého prístupu k spravodlivosti pre všetkých občanov, a ešte ďalej posilňovať jeho monitorovaciu a informačnú  pôsobnosť (Kanada);  
21. Zriadiť nezávislý mechanizmus pre vyšetrovanie sťažností týkajúcich sa diskriminácie a segregácie v rámci školského systému (Egypt); - odmietnuté z dôvodu, že uvedené otázky sú v SR náležite upravené na legislatívnej a inštitucionálnej úrovni.
22. Spolupracovať s EÚ a OSN na zapojení iných dôležitých mechanizmov v oblasti ľudských práv, vrátane protokolov k Dohovoru o právach dieťaťa (Vietnam); 

Opatrenia v oblasti ľudskoprávnych politík
23. Aby Rada vlády pre ľudské práva, národnostné menšiny a rodovú rovnosť podnikla kroky smerom k implementácii celoštátnej stratégie na podporu a ochranu ľudských práv (Spojené kráľovstvo Veľkej Británie a Severného Írska); 
24. Urýchliť vypracovanie národnej stratégie na podporu a ochranu ľudských práv (Uruguaj);  
25. Urýchlene vytvoriť národnú stratégiu na podporu a ochranu ľudských práv, v ktorej budú zapracované príspevky  z tohto hodnotenia (Nikaragua);  
26. Pokračovať v snahách v oblasti ľudskoprávnej politiky s väčším zameraním sa na sociálne začlenenie, pracovné príležitosti pre Rómov,  primerané bývanie, rodovú rovnosť a budovanie  kapacít pre národné inštitúcie v oblasti ľudských práv v krajine (Vietnam);   
27. Pokračovať v snahe o posilnenie právneho a inštitucionálneho rámca na podporu a ochranu ľudských práv, vrátane prostredníctvom ratifikácie Medzinárodného dohovoru o ochrane práv všetkých migrujúcich pracovníkov a členov ich rodín (ICRMW), vytvorenia národného akčného plánu v oblasti ľudských práv, urýchlenia procesu novelizácie zákonov upravujúcich národnú inštitúciu pre ľudské práva (NHRI) tak, aby bola plne v súlade s Parížskymi princípmi (Indonézia);  - odmietnuté v časti o ratifikácii ICRMW z dôvodu, že ICRMW nerozlišuje medzi legálnym a nelegálnym pobytom osôb na území krajiny.
28. Pokračovať v úsilí na zabezpečenie rovnakého zaobchádzania v rámci vzdelávacieho systému a rovnaký prístup k pracovným príležitostiam (Francúzsko); 
29. Aby bol v kontexte plánovanej stratégie pre ľudské práva vypracovaný a implementovaný národný akčný plán na ochranu ľudských práv lesbických, gay, bisexuálnych a transrodových osôb (LGBTI) na Slovensku (Nórsko);  
30. Vypracovať ďalšie programy, vrátane národného akčného plánu pre deti na zlepšenie ochrany a podpory práv žien a detí (Filipíny); 
31.  Naďalej zvyšovať ľudskoprávny profil krajiny (Azerbajdžan); 

Rovnosť a nediskriminácia, boj proti rasizmu, extrémizmu a netolerancii  
32. Zahrnúť do Národnej stratégie pre rodovú rovnosť 2009 - 2013 opatrenia na podporu účasti žien v rozhodovacích orgánoch vo verejnom a súkromnom sektore (Španielsko); 
33. Urýchliť implementáciu opatrení na zabezpečenie rovnosti mužov a žien (Bangladéš); 
34. Podniknúť kroky na zabezpečenie rovnosti medzi mužmi a ženami, ktoré zaručujú nediskrimináciu a rodovú rovnosť (Venezuela); 
35. Posilniť opatrenia zamerané na zabezpečenie rodovej rovnosti, ako aj na predchádzanie násilia voči ženám (Pobrežie Slonoviny); 
36. Prijať opatrenia s cieľom efektívne implementovať zákaz diskriminácie zakotvený v antidiskriminačnom zákone (Pakistan); 
37. Pokračovať v úsilí o efektívnu implementáciu novely antidiskriminačného zákona s cieľom ďalšieho  boja proti diskriminácii v krajine (Kambodža);  
38. Uplatňovať právny a inštitucionálny rámec v boji proti diskriminácii (Rumunsko); 
39. Podniknúť kroky s cieľom efektívnej implementácie zákazu diskriminácie obsiahnutého v antidiskriminačnom zákone a  v školskom zákone (Belgicko); 
40. Zvýšiť počet programov na zvyšovanie povedomia a kampaní na podporu tolerancie a rešpektu k rôznorodosti (Malajzia);  
41. Pokračovať s osvetovými programami o rasovej a etnickej rozmanitosti v školách a posilniť monitoring implementácie antidiskriminačných politík predovšetkým v odľahlých oblastiach (Uruguaj);  
42. Zvýšiť úsilie v boji  proti predsudkom voči etnickým menšinám a zlepšiť vzťahy medzi širokou verejnosťou a menšinovými komunitami (Malajzia); 
43. Zintenzívniť opatrenia, ktorých cieľom je podpora tolerancie, medzikultúrneho dialógu a rešpektu k rozmanitosti, zintenzívniť kampane na zvyšovanie povedomia  (Španielsko); 
44. Prijať opatrenia na boj proti diskriminácii a predsudkom podporou  medzikultúrneho dialógu v spolupráci s médiami s cieľom predchádzať rasistickým vyhláseniam, nenávistným prejavom  a útokom proti etnickým menšinám,  podporiť rešpektovanie kultúrnej rôznorodosti (Thajsko); 
45. Naďalej prijímať opatrenia na boj proti neznášanlivosti na základe etnického pôvodu, a to najmä vo vzťahu k rómskej komunite (Portugalsko); 
46. Prijať nevyhnutné opatrenia na podporu kultúry tolerancie a nediskriminácie v slovenskej spoločnosti (Nikaragua); 
47. Zintenzívniť úsilie v oblasti etnickej rozmanitosti vrátane posilnenia inkluzívneho  a multikultúrneho vzdelávacieho systému (Indonézia); 
48. Prijať ráznejšie právne a praktické opatrenia na boj proti neznášanlivosti na základe etnického pôvodu a uskutočniť  ďalšie kroky na podporu vzájomného porozumenia a rešpektu medzi osobami patriacimi do rôznych skupín (Irán);
49. Prijať účinné opatrenia na predchádzanie  prejavom diskriminácie a rasizmu (Uzbekistan); 
50. Zintenzívniť úsilie v boji proti diskriminácii etnických menšín, predovšetkým Rómov a migrantov (Venezuela); 
51. Pokračovať v zintenzívňovaní nevyhnutných opatrení na odstránenie diskriminácie, ako aj diskriminačných trendov a/alebo na odstránenie rozširovania stereotypov v médiách, ktoré môžu podporovať diskrimináciu menšín, predovšetkým Rómov a Maďarov. (Argentína);  
52. Vykoreniť stereotypy o Rómoch a o široko rozšírenom zneužívaní Rómov (Bangladéš); 
53. Uskutočniť konkrétne kroky smerom k ďalšiemu vypracovaniu a implementácii iniciatív zameraných nielen na rómsku menšinu, ale aj na väčšinové obyvateľstvo vrátane detí a dospelých, za účelom zvýšiť vzájomné porozumenie a rešpekt s cieľom zabrániť podnecovaniu sociálnej diskriminácie Rómov (Dánsko);  
54. Vynaložiť všetko nevyhnutné úsilie na riešenie diskriminácie Rómov, vrátane v oblasti zamestnávania, vzdelávania, zdravotnej starostlivosti, bývania a v oblasti úverov (Austrália); 
55. Vytvoriť účinné administratívne a súdne mechanizmy na nápravu  diskriminačných krokov proti Rómom a iným menšinám (India); 
56. Zintenzívniť opatrenia na boj proti diskriminácii žien a Rómov, ako aj na  odstránenie stereotypov o Rómoch a pôvodnom obyvateľstve prostredníctvom osvetových kampaní (Azerbajdžan);  
57. Zintenzívniť úsilie v boji proti rasistickým útokom spáchaných orgánmi činnými v trestnom konaní, predovšetkým  voči Rómom, a to, okrem iného, prostredníctvom osobitných školení orgánov činných v trestnom konaní so zameraním na podporu dodržiavania ľudských práv a podporu tolerancie rôznosti (Rakúsko);   
58. Jednoznačne a verejne odsúdiť útoky voči Rómom a iným menšinám, kedykoľvek k nim dôjde, a účinne vyšetriť všetky nahlásené prípady obťažovania príslušníkov rómskej komunity zo strany polície (Rakúsko); 
59. Zvýšiť úsilie v boji proti rasistickým útokom spáchaných orgánmi činnými v trestnom konaní, predovšetkým  voči Rómom  (Irán);
60. Uskutočniť všetko nevyhnutné na predchádzanie a efektívne a dôkladné vyšetrenie  všetkých násilných útokov voči Rómom, vrátane tých, ktoré spáchala polícia (Slovinsko); 
61. Zvýšiť úsilie  s cieľom obmedziť nenávistné vyjadrovania v médiách a zároveň vyšetriť a náležite postihnúť páchateľov takéhoto nenávistného vyjadrovania (Bangladéš);  
62. Zmeniť trestné zákony, aby jasne upravovali nenávistné vyjadrovanie, rasovú a náboženskú neznášanlivosť v kontexte volebných kampaní (Egypt); 
63. Vyšetriť a stíhať obvinenia z každého nenávistného vyjadrovania a politického prejavu proti menšinám (Malajzia); 
64. Vyšetriť a potrestať všetky prípady rasistických vyhlásení alebo intolerancie voči etnickým menšinám v prejavoch politikov a verejných činiteľov (Mexiko); 
65. Zintenzívniť úsilie smerom k zlepšeniu konkrétnych opatrení prijímaných v boji proti diskriminácií, ako sú programy na boj proti chudobe a sociálnemu vylúčeniu, Stratégia pre integráciu Rómov do roku 2020 a vytvorenie Výboru pre práva lesbických, gay, bisexuálnych a transrodových osôb (LGBTI), a začať kampane zamerané na všetky segmenty spoločnosti na podporu tolerancie a rešpektu k rozmanitosti (Brazília); 
66. Prijať účinné opatrenia na boj proti extrémizmu a predchádzaniu všetkých foriem diskriminácie, rasizmu, xenofóbie a iných foriem intolerancie, vrátane novelizácie legislatívy s cieľom zakázať všetky extrémistické organizácie a predchádzať ich aktivitám (Bielorusko); 
67. Zintenzívniť monitorovanie extrémistických organizácií, ktoré sa správajú diskriminačným spôsobom, prijať voči nim účinné opatrenia, kriminalizovať a stíhať financovanie a účasť v takýchto organizáciách (Španielsko); 
68. Zákonom zakázať a zabrániť v činnosti extrémistickým organizáciám (Uzbekistan); - čiastočne akceptované. Otázka „zakázaných združení“ je upravená priamo vo vnútroštátnej legislatíve, ktorá o.i. obsahuje úpravu týkajúcu sa rozpustenia združenia. V prípade ak sa preukáže, že činnosť extrémistickej organizácie, ktorá je na Slovensku aktívna a ktorá je oficiálne zaregistrovaná ako politiká strana alebo občianske združenie a jej aktivity sú nebezpečné pre spoločnosť, je možné súdnym rozhodnutím takúto organizáciu zrušiť a zakázať.  
69. Zintenzívniť úsilie obmedziť  rasizmus a prejavy extrémizmu v súlade s Koncepciou boja proti extrémizmu na roky 2011 - 2014 (Čína);  
70. Prostredníctvom rámca na ochranu ľudských práv pokračovať v podpore  práv komunity lesbických, gay, bisexuálnych a transrodových osôb (LGBTI)  (Austrália); 
71. Zvážiť prijatie opatrení na predchádzanie rodovo podmieneného násilia, vrátane zmeny  legislatívy tak, aby takýto skutok  upravovala (Thajsko);  

Práva dieťaťa, boj proti obchodovaniu s ľuďmi 
72. Uskutočniť kroky smerom k úplnému zákazu telesných trestov, vrátane pri výkone rodičovských práv (Estónsko); 
73. Aby bola prijatá legislatíva o zákaze telesných trestov pri výkone rodičovských práv (Portugalsko); 
74. Posilniť preventívne opatrenia na boj proti obchodovaniu so ženami a dievčatami napríklad pre účely sexuálneho vykorisťovania (Srí Lanka); 
75. Efektívne implementovať Národný akčný plán na boj proti obchodovaniu s ľuďmi (Turkménsko);  
76. Poskytnúť primerané zdroje na úplnú implementáciu Národného programu  boja proti obchodovaniu s ľuďmi a venovať osobitnú pozornosť boju proti obchodovaniu s deťmi (Filipíny);  
77. Zintenzívniť úsilie v  boji proti obchodovaniu s ľuďmi, vrátane opatrení na ochranu, reintegráciu a rehabilitáciu obetí obchodovania s ľuďmi (Bielorusko);
78. Venovať osobitnú pozornosť prijatiu komplexných opatrení na riešenie zhoršujúceho sa problému obchodovania s deťmi. Zvážiť možnosť  pozvania  osobitného spravodajcu pre obchodovanie s ľuďmi, predovšetkým  so ženami a deťmi (Bielorusko);   
79. Pokračovať v zintenzívňovaní politiky predchádzania, boja a trestania obchodovania  s ľuďmi, predovšetkým prostredníctvom poskytovania pomoci obetiam bez ohľadu na ich štátnu príslušnosť  (Cyprus); 
80. Prijať opatrenia s cieľom identifikovať základné príčiny vykorisťovania detí, vrátane prostredníctvom prostitúcie a pornografie, a zaviesť adekvátne mechanizmy na prevenciu a ochranu (Ekvádor); 
81. Pokračovať v boji proti obchodovaniu s ľuďmi vo všetkých jeho formách a venovať osobitnú pozornosť situácii obetí (Rumunsko); 
82. Zabezpečiť, aby bola pomoc poskytovaná všetkým obetiam obchodovania s ľuďmi a aby  orgány vypracovali konkrétne programy zamerané na reintegráciu obetí obchodovania s ľuďmi na trhu práce a do vzdelávacieho systému (Irán);
83. Zabezpečiť úzku spoluprácu medzi políciou a mimovládnymi organizáciami (NGO), ktoré poskytujú pomoc obetiam obchodovania s ľuďmi (Slovinsko); 
84. Zlepšiť identifikáciu obetí obchodovania s ľuďmi prostredníctvom zavedenia jednotného národného mechanizmu na identifikovanie a postúpenie takýchto prípadov príslušným orgánom (Moldavská republika); 
85. Zabezpečiť, aby detským obetiam trestných činov v zmysle Opčného protokolu k Dohovoru o právach dieťaťa o predaji detí, detskej prostitúcii a detskej pornografii (OP-CRC-SC) bola poskytnutá pomoc, vrátane sociálnej reintegrácie a fyzickej a psychologickej rekonvalescencie (Moldavská republika); 
86. Aby sa vláda Slovenska snažila zvýšiť informovanosť zraniteľných komunít o nebezpečenstve vykorisťovania ľudí a zabezpečila adekvátnu podporu týchto komunít  (Spojené kráľovstvo Veľkej Británie a Severného Írska); 

Fungovanie súdnictva, vrátane beztrestnosti a princípu právneho štátu, 
87. Zabezpečiť úplnú nezávislosť súdneho systému (Turkménsko);
88. Uskutočniť nevyhnutné reformy na zabezpečenie riadneho fungovania a zákonnosti  súdnictva, a to prostredníctvom transparentného a  inkluzívneho procesu so všetkými zainteresovanými stranami, vrátane občianskej spoločnosti (Nórsko); 
89. Prijať efektívne opatrenia na zabezpečenie úplnej nezávislosti Súdnej rady a nezávislosti súdnictva (Venezuela (Venezuelská bolívarovská republika));
90. Uskutočniť opatrenia na posilnenie úplnej nezávislosti právneho systému a skrátenie  času potrebného na vybavenie jednotlivých prípadov na súdoch, aby sa zvýšila dôvera obyvateľstva v právny systém (Francúzsko); 
91. V plnom rozsahu implementovať odporúčania Európskej komisie pre rok 2013 týkajúce sa reformy verejnej správy a efektivity súdneho systému (Spojené štáty americké); 
92. Vyšetriť a stíhať všetkých páchateľov násilia a trestných činov z nenávisti voči Rómom (Azerbajdžan); 
93. Zabezpečiť riadne vyšetrenie všetkých násilných činov spáchaných z rasových dôvodov a potrestať osoby zodpovedné za ne (Uzbekistan); 
94. Prijať všetky nevyhnutné opatrenia na zabránenie nezákonného zaobchádzania zo strany orgánov činných v trestnom konaní, a zabezpečiť nestranné vyšetrenie všetkých nahlásených prípadov  mučenia a zlého zaobchádzania s cieľom predviesť páchateľov pred súd (Uzbekistan);  
95. Vyšetriť a stíhať všetkých páchateľov násilia a trestných činov z nenávisti voči Rómom a zmeniť Trestný zákon tak, aby zaviedol a prijal  prísnejšie tresty pre rasovo motivované trestné činy spáchané príslušníkmi polície (Irán);
96. Okamžite a nestranne vyšetriť všetky nahlásené prípady mučenia a krutého, neľudského alebo ponižujúceho zaobchádzania, priviesť osoby, ktoré boli uznané vinnými, pred súd a poskytnúť odškodnenie obetiam (Bielorusko); 
97. Dohliadať na to, aby všetky obete diskriminácie mali prístup k účinným opravným prostriedkom a prostriedkom na ich získanie (Belgicko);  
98. Zabezpečiť efektívnu právnu ochranu obetiam diskriminácie (Pakistan); 
99. S cieľom včasnej ratifikácie Opčného protokolu k Dohovoru proti mučeniu (OP-CAT) zvážiť zriadenie nezávislého orgánu s právom vykonávať neohlásené návštevy vo všetkých zariadeniach, kde sa nachádzajú osoby pozbavené slobody, vrátane policajných staníc a ústavoch na výkon väzby (Česká republika); 
100. Pokračovať v prijímaní  všetkých nevyhnutných krokov na boj proti korupcii, zabezpečiť nezávislosť súdnictva a podporovať spravodlivý a transparentný systém pre všetkých občanov SR (Austrália); 

Právo na súkromie, manželstvo a rodinný život 
101. Udržiavať a podporovať rodinu založenú na trvalom vzťahu medzi mužom a ženou ako prirodzenú a základnú jednotku spoločnosti (Svätá stolica); 

Právo na prácu a spravodlivé a uspokojivé pracovné podmienky 
102. V zmysle odporúčaní monitorovacích orgánov Medzinárodnej organizácie práce (ILO) pokračovať v posilňovaní úsilia na odstraňovanie diskriminácie v zamestnaní a v druhu práce, ktorému čelia predovšetkým ženy a Rómovia (Spojené štáty americké); 
103. Realizovať opatrenia, ktoré zaručujú občanom právo na prácu, predovšetkým mladým ľuďom mladším ako 25 rokov a ženám (Kuba);  
104. Preklenúť mzdový rozdiel medzi mužmi a ženami (Líbya); 
105. Lepšie zabezpečiť účinné uplatňovanie zákonov proti sexuálnemu obťažovaniu a prijať ďalšie preventívne a ochranné opatrenia na boj proti sexuálnemu násiliu na pracovisku (Holandsko); 

Právo na sociálne zabezpečenie a primeranú životnú úroveň 
106. Prijať opatrenia na zabezpečenie prístupu k neškodnej pitnej vode všetkým obyvateľom (Čile); 
107. Zvýšiť podporu na pomoc zvyšovaniu životnej úrovne ľudí žijúcich v chudobe, vytvoriť viac pracovných príležitostí pre ženy, mládež a ďalšie osobitné skupiny (Čína); 

Právo na zdravie 
108. Prijať komplexný program  sexuálneho zdravia a reprodukčných práv založený na  ľudských právach a štandardoch Svetovej zdravotníckej organizácie (WHO) a vyčleniť dostatočné finančné a ľudské zdroje na jeho implementáciu (Belgicko); 
109. Zlepšiť prístup všetkých žien k antikoncepčným metódam tak ako to požaduje Výbor pre hospodárske, sociálne a kultúrne práva (CESCR) (Belgicko); 
110. Naďalej zabezpečovať, aby mali zdravotnícki pracovníci možnosť využiť zásadu výhrady svedomia (Svätá stolica);  
112. Zabezpečiť prístup žien ku kvalitnej sexuálnej výchove, ako aj k prezervatívom a iným prostriedkom nevyhnutným na praktizovanie informovaného a zodpovedného sexuálneho zdravia (Mexiko); 
113. Prijať komplexný program sexuálneho a reprodukčného zdravia a práv založený na medzinárodných ľudských právach a štandardoch Svetovej zdravotníckej organizácie (WHO) a zapojiť do jeho prípravy a implementácie mimovládne organizácie pôsobiace v oblasti práv žien a reprodukčných práv (Holandsko);  

Právo na život
111. Zachovať ochranu  práva na život od počatia do prirodzenej smrti v zmysle článku 15 Ústavy: „Ľudský život je  hodný ochrany už pred narodením“ (Svätá stolica); - čiastočne akceptované v zmysle nálezu Ústavného súdu SR PL ÚS 12/01. 

Právo na vzdelanie 
114. Pokračovať v realizácii vhodných a účinných politík zameraných na ďalšie zlepšovanie prístupu sociálne znevýhodnených detí k vzdelaniu a v prípade potreby  zvážiť prijatie ďalších opatrení (Česká republika); 

Zdravotne postihnuté osoby
115. Pokračovať v úsilí o rozvoj kompetencií inštitúcií, ktoré sa zaoberajú zdravotne postihnutými ľuďmi (Omán); 

Menšiny 
116. Zlepšiť legislatívu v oblasti ochrany práv osôb patriacich k národnostným menšinám (Ruská federácia); 
117. Pokračovať v zvyšovaní ochrany národnostných menšín na Slovensku, a to napríklad prostredníctvom inštitucionálnych a legislatívnych zmien (Čierna Hora); 
118. Podporovať zachovanie a rozvoj kultúry národnostných menšín (Srí Lanka); 
119. Uskutočňovať pozitívne politiky na začleňovanie zástupcov  menšín na rôznych stupňoch na národnej a miestnej úrovni (Uruguaj);  
120. V súlade s odporúčaniami Rady Európy zvyšovať úsilie na poskytovanie primeraných  príležitostí deťom patriacich k menšinám, aby sa mohli učiť svoj materinský jazyk a študovať v školách vo svojom materinskom jazyku (Maďarsko); 
121. Plne implementovať Národnú stratégiu pre integráciu Rómov za účelom boja proti sociálno-ekonomickej marginalizácii a diskriminácii a pokračovať v odsudzovaní všetkých aktov násilia proti Rómom (Spojené štáty americké); / Pokračovať v implementácii Stratégie pre integráciu Rómov do roku 2020 (Angola); / Posilniť opatrenia Stratégie pre integráciu Rómov (Čile); / Prijať všetky nevyhnutné opatrenia na  implementáciu Národnej stratégie pre integráciu Rómov. Toto zahŕňa aj poskytnutie finančných prostriedkov s ohľadom na efektívnu implementáciu tejto stratégie (Rakúsko);   
122. Posilniť svoje záväzky v rámci Stratégie pre integráciu Rómov s cieľom efektívne bojovať proti rasizmu, rasovej diskriminácii, xenofóbii a iným súvisiacim formám intolerancie (Kuba); 
123. Pokračovať v činnosti zameranej na implementáciu revidovaného Národného akčného plánu dekády začleňovania rómskej populácie na roky 2011 – 2015 a prijatej Stratégie pre integráciu Rómov (Čierna Hora);  
124. Každoročne vyhodnotiť implementáciu Stratégie pre integráciu Rómov do roku 2020 a  pokračovať v zapájaní rómskych mimovládnych organizácií (NGO) vrátane ženských a detských organizácií do implementácie a hodnotenia tejto stratégie (Fínsko); 
125. Podporovať efektívnejšiu politiku zameranú na integráciu Rómov do otázok týkajúcich sa vzdelávania, zamestnanosti, bývania a zdravotnej starostlivosti, ktorá prinesie pozitívne výsledky (Venezuela); 
126. Zamerať sa na vzdelávanie ako najdôležitejšiu súčasť dlhodobo udržateľného riešenia pre rómsku populáciu a vykonávať túto prácu trpezlivo a vytrvalo. Rómske deti musia dostať rovnaké príležitosti, nemôžu byť zaraďované do škôl pre mentálne postihnutých žiakov (Švédsko);  
127. Zintenzívniť úsilie o zaraďovanie rómskych detí do väčšinového systému vzdelávania (Srí Lanka); 
128. Uložiť všetkým školám jasnú povinnosť na desegregáciu vo vzdelávaní  a ukončiť diskrimináciu rómskych detí (Izrael); 
129. Aby boli uskutočnené ďalšie kroky na preskúmanie existujúcich politík a postupov, ktoré vedú k segregácii rómskych detí v školách (Portugalsko); / Prijať konkrétny plán a opatrenia vedúce k odstráneniu segregovaného prostredia a dosiahnutiu lepších výsledkov vzdelávania pre deti z rómskych komunít (Rakúsko);   
130. Prijať opatrenia, ktoré zaistia, aby deti z etnických menšín mohli zostať v rámci školského systému. V tejto súvislosti sa navrhuje, aby sa tieto opatrenia realizovali na úrovni miestnych samospráv s veľkým počtom  rómskej a maďarskej populácie, a aby v tejto súvislosti boli zabezpečené náležité následné opatrenia (Uruguaj); - odmietnuté z dôvodu, že v SR je vypracovaný právny a inštitucionálny systém zabezpečenia povinnej školskej dochádzky, vrátane nástrojov na jeho vynútenie v záujme dieťaťa.
131. Prijať a implementovať dôkladný právny rámec a primerané politiky na riešenie otázky diskriminačných praktík voči Rómom vo vzdelávaní, s využitím definície segregácie  danej judikatúrou Európskeho súdu pre ľudské práva a judikatúrou Krajského súdu v Prešove, vrátane opatrení, ktoré zabezpečia rozširovanie a podporu definície súdu týkajúcej sa etnickej segregácie vo vzdelávaní  medzi príslušnými aktérmi (Írsko);   
132. Ďalej zvyšovať úsilie na ukončenie segregácie rómskych detí v školách vymedzením jasnej zodpovednosti príslušného orgánu identifikovať segregáciu a dať školám záväzné usmernenie na ukončenie segregačných praktík (Fínsko); 
133. Zriadiť pracovnú skupinu v rámci príslušných ministerstiev a mimovládnych organizácií na vypracovanie  plánu na desegregáciu Rómov vo vzdelávaní a zabezpečenie  nevyhnutných zdrojov na začatie jeho implementácie (Kanada); 
134. Aby boli uskutočnené náležité kroky na zabezpečenie  inkluzívneho vzdelávania v slovenských školách a desegregácie študentov, ktorí boli umiestnení do špeciálnych tried alebo špeciálnych škôl z iných dôvodov ako je mentálne postihnutie (Nórsko);  
135. Zintenzívniť úsilie  zvyšovať mieru registrovania rómskych detí a  zapojenie do vzdelávacieho systému (Albánsko); - čiastočne akceptované. Právny poriadok a systém vykonávania školskej dochádzky dáva k dispozícii dostatočné nástroje na zápis dieťaťa, vrátane trestnoprávnych sankcií za ich neplnenie. V SR je zákonom zakotvená povinná školská dochádzka. Vnútroštátny právny poriadok obsahuje opatrenia, ktoré spájajú priznávanie dávok a plnenie povinnej školskej dochádzky. 
136. Prijať národnú stratégiu a akčný plán na zabezpečenie prístupu k primeranému a prijateľnému vzdelávaniu rómskych detí (Uzbekistan); - čiastočne akceptované. SR prijala a implementuje Stratégiu pre integráciu Rómov do roku 2020 a Revidovaný Národný akčný plán Dekády začleňovania rómskej populácie 2005 - 2015 na roky 2011 -2015. Vzdelávanie je integrálnou súčasťou oboch strategických dokumentov.  
137. Venovať osobitnú pozornosť poskytovaniu primeraných základných služieb rómskemu obyvateľstvu, ako je pitná voda, hygienické zariadenia, elektrina, kanalizácia a likvidácia odpadu (Španielsko); 
138. Zabezpečiť, aby boli bytové politiky motivované integráciou Rómov a iných marginalizovaných a zraniteľných skupín a aby neobsahovali žiadne formy vylúčenia alebo nútenej segregácie (Mexiko);  
139. Skoncovať s nútenými vysťahovaniami a búraním rómskych osád bez predchádzajúceho oznámenia, a ak k takýmto prípadom dôjde, ponúknuť náhradné riešenia bývania (Španielsko); 
140. Zabezpečiť rovnováhu medzi potrebou dať Rómom šancu vlastniť svoj  pozemok a rizikom súvisiacej segregácie, ktoré by mohlo nastať. Dať Rómom šancu odkúpiť pozemky, na ktorých sa nachádzajú v súčasnosti niektoré nelegálne osady by taktiež vytvorilo lepšie možnosti na presadzovanie  hygienických a obecných služieb (Švédsko);     
141. Zastaviť oddeľovanie pozemkov, ktoré vyvolalo výstavbu múrov a bariér v oblastiach ako je Prešov, Michalovce, Partizánske alebo Trebišov (Španielsko); 
142. Uskutočniť kroky na zjednodušenie prístupu rómskej komunity k vzdelávaniu, zdravotnej starostlivosti a bývaniu (India); 
143. Prijať ďalšie opatrenia na udržateľný rozvoj rómskej komunity so zameraním na jej integráciu do väčšinovej spoločnosti (India); 
144. Zintenzívniť úsilie s cieľom zlepšiť zastúpenie rómskej menšiny v parlamente prihliadajúc na skutočnosť, že žiadny rómsky kandidát nebol zvolený v parlamentných voľbách v roku 2010 (Bývalá juhoslovanská republika Macedónsko); - odmietnuté z dôvodu, že v zmysle Ústavy SR je spôsob kreovania zákonodarného zboru ustanovený na občianskom, nie národnostnom princípe.

Migranti, žiadatelia o azyl a azylanti
145. Zaviesť mechanizmy na včasnú identifikáciu detí medzi utečencami a žiadateľmi o azyl, ktoré mohli byť zapojené do ozbrojeného konfliktu, s cieľom zabezpečiť ich ochranu, rekonvalescenciu a reintegráciu (Bulharsko);   
146. Implementovať zákony a politiky, ktoré chránia a podporujú občianske, politické, sociálne a hospodárske práva migrantov, Rómov, utečencov a žiadateľov o azyl, predovšetkým právo na zdravie, vzdelanie a  prácu (Svätá stolica);